
VENERABILIBUS FRATRIBUS 


PIUS PP. IX 


VENERABILES FRATRES 

SALCTEH ET APOSTOLICAH BENEOlCTIONEll. 

IVostis , el Nobiscum una conspicitis^ Venera- 
biles Fratres , quanta nuper perversitate invaluerint 
perditi quidam veritatis, justitiae, et honestatis cujus* 
que inimici, qui sive per fraudem, omnisque generis 
insidias , sive palam , et tanquam fluctus feri maris de- 
spumantes confusiones suas, eflraenatam cogitandi, lo- 
quendi , et impia quaeque audendi licentiam quaquaver- 
sus diffundere contendunt inter fideles Italiae populos , 
et Catholicam Religionem in Italia ipsa labefactare, ac 
si fieri unquam posset funditus evertere commoliuntur. 
Apparuit tota diabolici eorum consilii ratio tum aliis non- 
nullis in locis , tum in alma praesertim Urbe , Supremi 
Pontificatus Nostri Sede , in qua , Nobis abire inde coa- 

Ciis, liberius, paucis licet mensibus, debacchati sunt; 
ubi divinis humanisque rebus nefario ausu commiscen- 
dis , eo tandem illorum furor pervenit , ut spectatissimi 
Urbani Cleri , et Praesulum sacra inibi jussu Nostro 
impavide curantium turbata opera, et auctoritate de- 
specta, vel ipsi interdum miseri aegroti cura morte col- 
luclanles , cunctis destituti Religionis subsidiis , animam 
inter procacis alicujus meretricis illecebras emittere co- 
gebantur. 

Jam vero etsi deinceps Romana eadem Urbs , et 
aliae Pontificiae Ditionis provinciae, Deo miserante, 
per Catholicarum Nationum arma civili Nostro regimini 
restitutae fuerint, ac bellorum tumultus in aliis pari- 
ter regionibus Italiae cessaverit , non destitere tamen 
nec sane desistunt improbi illi Dei hominomque ho- 
stes a nefando suo opere , sin minus per aperiam vim , 
aliis certe fraudulentis nec semper occultis modis ur- 
gendo. Vernm infirmitati Nostrae supremam lotius Do- 
minici gregis curam in tanta temporum difficultate su- 
stinenti , et peculiaribus hujusmodi Ecclesiarum Italiae 
periculis vehementer aillictae , non levis inter aerumnas 
consolatio est ex pastorali' Vestro studio , Venerabiles 
Fratres , cujus mulla Nobis documenta , et in medio 
praeteritae tempestatis turbine non defuerant, et nova 
in dies clarioraque obveniunt. Ipsa autem rei gravitas 
urget Nos , ut pro debito Aposlolici Officii Fraternita- 
tibus Vestris, in Nostrae sollicitudinis partem vocatis, 
acriores sermone atque hortationibus Nostris addamus 
stimulos ad praelianda constanter una Nobiscum prae- 
lia Domini, atque ad ea omnia concordibus animis pro- 

' videnda , ac praestanda , quibus , Deo benedicente , et 
[ damna reparentur quaecunque Religioni sanctissimae per 

' Italiam illata jam sint, et imminentia in posterum pe- 

' ricula propulsentur. 

Inter multiplices fraudes, quibus praedicti Eccle- 
siae hostes uti consueverunt ad Italorum animos a Fido 

• Catholica abalienandos, asserere etiam, et quaquaversus 
clamitare non erubescunt. Catholicam Religionem Ita- 
lae Gentis gloriae, magnitudini, et prosperitati adver- 

* sari , ac pfopterea opus esse , ut illius loco Protestan- 

; tium placita, et conventicula inducantur, constituantur 
' et propagentur, quo Italia pristinum veterum tempo- 

rum , scilicet ethnicorum , splendorem iterum acquirere 

‘ possit. In quo sane illorum commento haud facile quis 
’ existimaverit, niim detestanda magis sit vesanae impie- 

> tatis malitia , vel impudentia mentientis improbitatis. 

Etenim spirituale emolumentum ut de potestate 
tenebrarum in Dei lumen translati, et justificati Gra- 
tia Christi heredes simus secundum spem vitae aeter- 
) nae , hoc scilicet animarum emolumentum , a Catholi- 

> cae Religionis sanctitate dimanans , ejus profecto est 
i pretii , ut quaecunque hujus mundi gloria et faustitas 

in comparatione illius plane in nihilum esset compu- 
tanda. « Quid enim prodest homini si mundum uni- 
» versum lucretur, animae vero suae detrimentum pa- 
» tiatur? aut quam dabit homo commutationem pro ani- 
» ma sua (1) »? At vero tantum porro abest, ut tempo- 
ralia illa detrimenta Italorum Genti ob verae Fidei pro- 


(1) Matthaei XYl. 26. 

fcssionem acciderint , ut iinmo Religioni Catholicae in 
acceptis referre illa debeat si Romano labante Imperio 
non io eam conditionem deciderit, in quam Assyrii, 
et Chaldaei, Medi, Persaeque, et Macedones Populi, 
multos antea dominati per annos , commutata deinceps 
temporum vice, dilapsi fuerant. Etenim nemo prudens 
ignorat, per sanctissimam Christi Religionem -efieclum 
esse , ut Italia non solum a tot ac tautis , quibus ob- 
ruebatur , errorum tenebris fuerit erepta , verum etiam 
ut inter antiqui illius Imperii ruinas, et barbarorum 
tota Europa grassantium incursiones , ad eam nihilo- 
minus gloriam , et magnitudinem prae ceteris totius 
Mundi Nationibus se provectam conspiceret , ut per 
sacram Petri Cathedram singulari Dei beneficio in ipsa 
collocatam latius atque solidius praesideret Religione 
divina, quam praefuerat olim dominatione terrena. 

Atque ex ipso hoc Apostolicae habendae Sedis 
singulari privilegio , et ex Religione Catholica firmiores 
exinde in Italiae populis radices obtinente alia porro 
permulta , eademque insignia beneficia profecta sunt. 
Siquidem sanctissima Christi Religio verae sapientiae 
magistra, humanilalis vindex, ac virtutum omnium foe- 
cunda parens, avertit quidem Italorum animos ab in- 
felicis illius gloriae splendore , quam illorum majores 
in perpetuo bellorum tumultu , iu exterorum oppres- 
sione, atque in longe maximo hominum numero, ex eo 
quod vigebat jure belli , ad durissimam captivitatem re- 
digendo posuerant, sed una simul Italos ipsos Catho- 
licae veritatis luce collustratos ad sectandam justitiam 
et misericordiam , atqiie adeo ad praeclara etiam pie- 

tatis io Deam, et beneficentiae erga homines aemulSnda 
opera excitavit. Hinc in praecipuis Italiae Urbibus ad- 
mirari est, sacra Templa, et alia Christianornm tem- 
porum Monumenta ,■ baudqnaquam per cruentos labo- 
res hominum sub captivitate gementium, sed ingenuo 
vivificae caritatis stadio confecta, et pia ciijusque ge- 
neris Instituta, quae sive ad Religionis exercitia, sive 
ad educationem juventutis, et Litteras, Artes, Disci- 
plinas rite excolendas , sive ad miserorum aegritudines , 
et indigentias sublevandas comparata sunt. Haec igitur 
divina Religio , in qua tot quidem nominibus Italiae 
salus , felicitas et gloria continetor , baec scilicet Reli- 
gio illa est, quam ab Italiae populis rejiciendam in- 
clamant? Lacrimas cohibere non possumus , Venerabi- 
les Fratres, dum conspicimus aliquos nunc Italos re- 
periri , improbos adeo , misereque illusos , ut pravis im- 
piorum hominum plaudentes doctrinis in tantam Italiae 
perniciem conspirare cum ipsis non reformidant. 

Sed vero ignotum Vobis non est, Venerabiles 
Fratres, praecipuos illos hujus scelestissimae machina- 
tionis architectos eo tandem spectare , ut populos omni 
perversarum doctrinarum vento agitatos , ad subversio- 
nem impellant totius ordinis -humanarum rerum , atque 
ad nefaria novi Socialismi et Communismi systemata tra- 
ducant. Norunt antem et longo multorum secnlorum 
experimento comprobatum vident, nullam sibi consen- 
sionem sperari posse cum Ecclesia Catholica > quae sci- 
licet in custodiendo divinae Revelationis deposito nihil 
unquam detrahi patitur propositis Fidei veritatibus , 
nihil illis per nova hominum commenta admisceri. Id^ 

circo consilium inierunt de Italis populis traducendis 
ad Protestantium placita et conventicula ; in quibus , 
ut illos decipiant, non aliud esse dictitant, quam di- 
versam verae ejusdem Christianae Religionis formam , 
in qua , aeque ac in Ecclesia Catholica , Deo placere 
datum sit. Interca minime ignorant, profuturum sum- 
mopere impiae suae causae principium illud, quod in 
Protestantium placitis praecipuum est, de Sacris scili- 
cet Scripturis privato uniuscujusque judicio intelligen- 
dis. Exinde enim facilius sibi fore confidunt, ut primo 
quidem Sacris ipsis Litteris perperam interpretatis abu- 
tantur ad errores suos , quasi Dei nomine , diffunden- 
dos ; subinde autem ut homines superbissima illa de di- 
vinis rebus judicandi licentia inflatos propellant ad com- 
niunia ipsa justi , bonestique principia in dubium revo- 
canda. 

Absit ta:i.cn, Venerabiles Fratres, ut Italia, ex 
qua, ob Sedem Apostolici Magisterii Romae constitu- 
tam, Nationes aliae incorruptos salutaris doctrinae la- 
tices haurire solitae sunt, fiat illis in posterum Iapis 
offensionis et petra scandali ; absit , ut dilecta haec Do- 
minicae Vineae pars in direptionem cedat omnium be- 
stiarum agri ; absit ut Itali Populi , venefico Babylo- 
nici calicis haustu dementati, parricidalia contra Ma- 
trem Ecclesiam arma suscipiant. Nobis quidem , uti et 
Vobis , in haec tanti periculi tempora occulto Dei ju- 
dicio reservatis, cavendum omnino est, ne fraudes atque 
impetus hominum contra Italiae Fidem conspirantium 
extimescamus, nostris quasi viribus superandos; cum 
nostrum consilium et fortitudo sit Christus , et sine quo 

nihil possumus, per ipsum cuacta possimus (1). Agite 
igitur , Venerabiles Fratres , advigilate impensius super 
creditum gregem , eumque a rapacium luporum insidiis 
et aggressionibus tueri contendite. Commuuicate invi- 
cem consilia , pergite , ut jam instituistis , coetus habere 
inter Vos ; ut maiorum initiis , et praecipuis pro loco- 
rum diversitate periculorum fontibus communi investi- 
gatione perspectis , sub auctoritate ac ductu Sanctae 
hujus Sedis promptiora illis remedia comparare valea- 
tis , atque ita una Nobiscum concordissimis animis , to- 
toque pastoralis studii robore curas laboresquo Vestros , 
Deo adjuvante , in id conferatis , ot omnes hostium Ec- 
clesiae impetus, artes, insidiae , molimina irrita Gant. 

Ea vero ut in irritum cadant, satagendum omnino 
est , ne populus de Christiana Doctrina , ac de I.ege 
Domini parum instructus, et diuturna in multis gras- 
santium vitiorum licentia hebetatus , paratas sibi insi- 
dias , et propositorum errorum pravitatem agnoscere vix 
possit. A Vestra igitur pastorali sollicitudine vehemen- 
ter exposcimus, Venerabiles Fratres, ut nunquam in- 
termittatis omnem adhibere operam , quo crediti Vobis 
fideles sanctissima Religionis nostrae dogmata , ac prae- 
cepta, pro cujusque captu, diligenter edoceantur, si- 
mulque moneantur, et excitentur omnimodis ad vitam 
moresque suos ad illorum normam componendos. In- 
flammate in eum Gnem Ecclesiasticorum hominum ze- 
lum , illorum praesertim , quibus animarum cura deman- 
data est , ut serio meditantes Ministerium , quod acce- 


(1) E^S. LsoHEMiGHO EpUt. adRaslicumNarboneosem. 

perunt in Domino , et habentes ob oculos Tridentini 
Concilii praescripta (I) majori usque alacritate, prout 
temporum ratio postulat, in Christianae plebis instru- 
ctionem incumbant, ct sacra eloquia, ac salutis monita 
in omnium cordibus inserere studeant , annunciando 
ipsis cum brevitate, ct facilitate sermonis vitia, quae 
eos declinare, et virtutes, quas sectari oporteat, ut 
poenam aeternam evadere , et caelestem gloriam con- 
sequi valeant. 

Speciatim vero procurandum est , ut fideles ipsi 
impressum in animis habeant, alteque defixum- dogma 
illud sanctissimae nostrae Religionis , quod est de ne- 
cessitate Catholicae Fidei ad obtinendam salutem (2). 
Hunc in finem summopere conducet, ut in publicis ora- 
tionibus fideles laici una cum Clero agant identidem 
peculiares Deo gratias pro inaestimabili Catholicae Re- 
ligionis beneficio., quo ipsos omnes clementissime do- 
navit, atque ab eodem Misericordiarum Patre suppli- 
citer petant, ut ejusdem Religionis professionem in re- 
gionibus nostris tueri, et inviolatam conservare dignetur. 

Interea Vobis certe peculiaris erit cura , ut fide- 
les omnes tempestive a Fraternitatibus Vestris susci- 
piant Sacramentum Confirmationis , per quod summo 
Dei beneficio specialis gratiae robur confertur ad Fidem 

(1) Sess. V. Cap. 2. — Sess. XXIV. Cap. 4 et 7 de Ref. 

(2) Hoc dogma a Christo acceptam, et inculcatum a Pa- 
tribus atque a Conciliis , habetur etiam in Formulis Profes- 
sionis Fidei, tum ia ea scilicet, quae apud Latinos, tam in 
ea , quae apud Graecos, tum io alia , quae apud ceteros Orien- 
tales Catholicos in usu est. 

Catholicam in gravioribas etiam periculis constanter 
profitendam. Nec porro ignoratis, eumdem .in finem 
prodesse , ut ipsi a peccatorum sordibus , per sinceram 
illorum detestationem, et Sacramentum Poenitentiae ex- 
piati , saepius derote percipiant sanctissimum Euchari- 
stiae Sacramentum , in quo spiritualem esse constat ani- 
marum cibum, et antidotum, quo liberemur a culpis 
quotidianis , et a peccatis mortalibus praeservemur , at- 
quae adeo symbolum unius illius corporis , cujus Chri- 
stus caput cxistil, cuique nos, tanquam membra, ar- 
ctissima fidei , spei , et charitatis connexione adstrictos 
esse voluit, ut idipsura omnes diceremus, nec essent 
in nobis schismata (1). 

Equidem non dubitamus , quin Parochi , eorumque 
adjutores , et Sacerdotes alii , qui certis diebus , jejunio- 
rum praesertim tempore , ad Praedicationis ministerium 
destinari consueverunt , auxiliarem Vobis operam se- 
dulo in his omnibus sint praestituri. Attamen illorum 
operae adjungere interdum oportet extraordinaria sub- 
sidia Spiritualium Exercitiorum , et Sacrarum Missio- 
num , quas , ubi operariis idoneis commissae fuerint , 
valde utiles benedicente Domino esse constat tum fo- 
vendae bonorum pietati , tum peccatoribus , et longo 
etiam vitiorum habito depravatis hominibus ad saluta- 
rem poenitentiam excitandis , atque adeo ut fidelis po- 
pulus crescat in scientia Dei , et in omni opere bono 
fructificet , et uberioribus caelestis gratiae auxiliis mu- 


(1) Ex Trid. Sess. XIII. Decr. de SS. Euchar, Sacnmen- 
to Gap. 2. . . . 

nitus a perversis inimicorum Ecclesiae doctrinis con- 
stantius abhorreat. 

Ceterum in bis omnibus Vestrae, ac Sacerdotum 
Vobis auxiliantiom corae eo inter alia spectabunt, ut 
fideles majorem horrorem concipiant illorum scelerum , 
quae cum aliorum scandalo patrantur. Nostis enim , 
quantum diversis in locis excreverit eorum numeros, 
qui Sanctos Caelites, vel ipsum quoque Sacrosanctum 
Dei Nomen palam blasphemare audent, aut in concu- 
binatu vivere dignoscuntor cum incestu interdum con- 
juncto, aut Festis diebus servilia opera apertis etiam 
officinis exercent, aut Ecclesiae praecepta de jejuniis 
ciborumque delectu pluribus quoque adstantibus con- 
temnunt , aut alia diversa crimina simili modo commit- 
tere non erubescunt. Meminerit igitur, Vobis instanti- 
bus , fidelis populus , et serio consideret magnam pec- 
catorum hujusmodi/gravitatem , et severissimas poenas, 
quibus 'illorum auctores plectendi erunt tum pro reatu 
cujusqoe criminis proprio , tum pro spirituali periculo , 
in quod fratres suos pravi sui exempli contagione in- 
duxerunt. Scriptum est enim : Vae mundo a scanda- 
lis Vae homini illi per quem scandalum venit (1). 

Inter diversa insidiarum genera , quibus vaferrimi 
Ecclesiae , bomanaeque Societatis inimici pupulos sedu- 
cere annituntor, illud certe in praecipuis est, quod ne- 
fariis consiliis suis jamdiu paratum io novae Artis li- 
brariae pravo usu invenerunt. Itaque in eo toti sunt, 
ut impios libellos , et Ephemerides , ac Pagellas men- 


Digiuj;:i Go-- -4*. 

dacii , calamniarum , et seductiocis plenas edere in vul- 
gus, ac multiplicare quotidie non intermittant. Immo et 
praesidio usi Societatum Biblicarum , quae a Sancta hac 
Sede jamdudum damnatae sunt (1), Sacra etiam Biblia 
praeter Ecclesiae regulas (2) in vulgarem linguam trans- 
lata , atque adeo corrupta , et io pravum sensum infan- 
do ausu detorta diffundere, illorumque lectionem sub 
Religionis obtento fideli plebi commendare non veren- 
tor. Hinc pro sapientia Vestra optime intelligilis , Ve- 
nerabiles Fratres , quanta Vobis vigilantia , et sollicitu- 
dine adlaborandum sit , ut fideles oves a pestifera ilio- 
rum lectione prorsos abhorreant; atque ut de divinis 
nominatim Litteris meminerint , neminem hominum id 
sibi arrogare posse , ut suae prudentiae innixos illas ad 
suos sensus contorquere praesumat contra eum sensum , 
quem tenuit, et tenet S. Mater Ecclesia; cui quidem 
soli a Christo Domino mandatum est, ut Fidei depo- 
situra custodiat, ac de vero divinorum Eloquiorum sen- 
su , et interpretatione judicet (3). 

(t) Exlant ea super re, praeter alia praecedentia Decre- 
ta , Encyclicae Litterae Gregorii XVI datae postridie Nenas 
Maii MUCCCXLlV, qoae incipiunt — Inter praecipuas ma- 
chinationes — cujus sanctiones Nos quoque incnlcaTimus in 
Encycl. Epist. data 9 Novembris 1846. 

(2) Vid. Reo. 4. ex iis, quae a Patribus in Cone. Tri- 
dentino delectis conscriptae, et a Pio IV approbatae fuerunt 
in Const. Dominici gregis 24 Mart. 1564: et additionem eidem 
faciam a Gongr. Indicis, auctoritate Ben: XIV 17 Jun. 1757 
( quae omnia praemitti solent Indici Libr. prohibitor. ) 

(3) Vid. Tridenlinum Sess. IV. in Decrel. De editione et 

uru Sacrorum Librorum. . ■ 

Ad ipsam vero pravorum Librorum contagionem 
comprimendam perutile erit , Venerabiles Fratres , ut 
quicunque penes Vos sint insignis , sanaeque doctrinae 
Viri alia parva item molis scripta , a Vobis scilicet an- 
tea probata , edant in aedificationem Fidei , ac saluta- 
rem populi instructionem. Ac Vestrae hinc corae erit, 
ut eadem scripta , uti et alii incorruptae pariter doctri- 
nae, probataeque utilitatis libri ab aliis conscripti, prout 
locorum ac - personarum ratio suggesserit, inter fideles 
dilTundantur. 

Omnes autem , qui una Vobiscum in defensionem 
Fidei adiaborant, eo speciatim spectabunt, ut pietatem, 
venerationem , atque observantiam erga supremam hanc 
Petri Sedem , qua Vos , Venerabiles Fratres , tantopere 
excellitis , io vestrorum fidelium animis insinuent , tuean- 
tur, alteque defigant. Meminerint scilicet fideles populi, 
vivere hic, et praesidere in Successoribus suis Petrum 
Apostolorum Principem (1), cujus dignitas in indigno 
etiam ejus herede non deficit (2). Meminerint, Cbri- 
-stum Dominum posuisse in hac Petri Cathedra inexpu- 
gnabile Ecclesiae suae fundamentum (3) , et Petro ipsi 
'claves dedisse Regni Caelorum (4), ac propterea orasse, 
ut non deficeret fides ejus , eidemqtie mandasse , ut con- 
firmaret in illa fratres (5) ; ut proinde Petri Successor 

(1) Ex Aciis Ephesini Concilii Act. III. et S. Petro Ciiry- 
sologo Epist. ad Eutycbeo. 

(2) . Leo M. Sermon. in Anniv. Assampt. suae. 

(3) V. Matthaei XVI. 18. 

(4) Ibidem t. 19. 

(5) Lucae XXII. 31.32. 

Romanus Pontifex in universum Orbem teneat Primatum, 
et verus Christi Vicarius , totiusque Ecclesiae Caput , 
et omnium Christianorum Pater et Doclor existat (1). 

In qua sane erga Romanum PonliGcem populo- 
rum communione , et obedientia tuenda , brevis et com- 
pendiosa via est ad illos in Catholicae veritatis profes- 
sione conservandos. Neque enim fieri potest , ut quis a 
Catholica Fide ulla unquam ex parte rebellet , nisi et 
auctoritatem abjiciat Romanae Ecclesiae , in qua extat 
ejusdem Fidei irreformabile Magisterium a Divino Re- 
demptore fundatum , et in qua propterea semper con- 
servata fuit ea , quae est ab Apostolis traditio. Hinc 
non modo antiquis haereticis, sed etiam recentioribus 
Prolestantibus , quorum ceteroquin tanta in reliquis suis 
placitis discordia est , illud commune semper fuit , ut 
auctoritatem impugnarent Apostolicae Sedis , quam nul- 
lo prorsus tempore , nuilaque arte , aut molimine , ne 
ad unum quidem ex suis erroribus tolerandum inducere 
potuerunt. Iccirco hodierni etiam Dei , et humanae So- 
cietatis hostes nihil iuausum relinquunt, ut Italos po- 
pulos a Nostro Sanctaeque ejusdem Sedis obsequio di- 
vellant; rati nimirum, tum demum posse sibi contin- 
gere , ut Italiam ipsam impietate doctrinae suae , novo- 
rumque systematum peste contaminent. 

Atque ad pravam hanc doctrinam , et systemata 
quod attinet , notum jam. omnibus est , illos eo potis- 
simum spectare , ut libertatis , et aequalitatis nominibus 


(1) Ex Concilio OEcumenico Fioreolioo in DcGoit. seu 
Decr. Unionis. 

abuteotes , exitiosa Communismi et Socialimi commen- 
ta in vulgus insinuent. Constat autem , ipsis seu Com- 
mimismi , seu Socialimi Magistris , diversa licet via , ac 
methodo agentibus , illud demum commune esse propo- 
situm, ut operarios atque alios inferioris praesertim sta- 
tus homines suis deceptos fallaciis, et faustioris condi- 
tionis promissione illusos, continuis commotionibus exa- 
gitent , atque ad graviora paullatim facinora exerceant ; 
ut postmodum illorum opera uti possint ad superioris 
cujusque Auctoritatis regimen oppugnandum , ad expi- 
landas , diripiendas , vel invadendas Ecclesiae primum , 
ac deinde aliorum quorumcunque proprietates, ad om- 
nia tandem violanda divina humanaque jura , in divini 
cultus destructionem , atque in subversionem totius or- 
dinis civilium Societatum. In tanto autem Italiae di- 
scrimine Vestrum munus est, Venerabiles Fratres, om- 
nes pastoralis studii nervos intendere, ut fidelis popu- 
lus agnoscat perversa hujusmodi placita et sisthemata, 
si ab illis decipi se patiatur , in aeternam pariter ac 
temporalem ejus perniciem fore cessura. 

Moneantur itaque fideles curae Vestrae concrediti , 
pertinere omnino ad naturam ipsam humanae societa- 
tis , ut omnes Auctoritati obtemperare debeant legiti- 
me io illa constitutae ; nec quidquam commutari posse 
in praeceptis Domini , quae in Sacris Litteris ea super 
re annuntiata sunt. Scriptum est enim : « Subjecti estote 
» omni humanae creaturae, propter Deum sive regi, 
» quasi praecellenti , sive ducibus , tanquam ab eo mis- 
» sis ad vindictam malefactorum, laudem vero bono- 
» rum ; quia sic est voluntas Dei , ut benefacientes ob- 

» mutescere faciatis imprudeutimn hominum ignoran- 
p tiam : quasi liberi , et non quasi habentes 

p malitiae libertatem sed sicut servi Dei (1) » . £t rur- 
sus: « Omnis anima potestatibus sublimioribus subdita 
p sit :> non est enim potestas nisi a Deo: quae autem 
p sunt, a Deo ordinatae sunt: Itaque qui resistit po- 
p testati , Dei ordinationi resistit : Qui autem resistunt, 
p ipsi sibi damnationem acquirunt (2) p. 

Sciant praeterea , esse*pariter naturalis , atque adeo 
incommutabilis conditionis humanarum rerum , ut inter 
eos etiam , qui in sublimiori auctoritate non sunt , alii 
tamen aliis , sive ob diversas animi , aut corporis dotes, 
sive ob divitias, et externa hujusmodi bona praevaleant : 
hec ullo libertatis, et aequalitatis obtentu Geri unquam 
posse, ut aliena bona, vel jura invadere, aut quomo- 
dolibet violare licitum sit. Perspicua hoc quoque in 
genere, et passim inculcata extant in Sacris Litteris di- 
vina praecepta ,* quibus nedum ab occupatione aliena- 
rum rerum, sed ab ipso etiam ejus desiderio districte 
prohibemur (3). 

Sed meminerint insuper pauperes , et miseri qui- 
cunque homines quantum ipsi debeant Catholicae Re< 
.ligioni, in qua intemerata viget, et palam praedicatur 
Christi doctrina ; qui beneGcia in pauperes, vel miseros 
collata perinde haberi a se declaravit , ac si facta sibi 


(t)S. Petbi Epist. I. Cap. II. 13 seq. 

(2) S. Pauli Epist. ad Roinaoos XIII. 1. seq. 

(3) Exodi XX. 15. 17. — Deuteronoiiix V. 19. 21. 

ipsi fuissent (1) : alqtie omnibus praenuntiatam voluit 
peculiarem rationem , quam in die Judicii habiturus est 
de iisdem misericordiae operibus, sive scilicet ad prae- 
mia aeternae vitae Gdelibus tribuenda, qui illis vaca-, 
verint ; sive ad illos , qui ea neglexerint , aeterni ignis 
poena multandos (2). 

. £x qua Christi Domini praenuntiatione, aliisque 
Illius circa divitiarum usum , earumque pericula seve- 
rissimis monitis (3) , in Ecclesia Catholica inviolate cu- 
stoditis , factum porro est , ut pauperes et miseri apud 
Catholicas gentes in longe mitiore, quam apud alias 
quaslibet, conditione versentur. Atque hi quidem in 
regionibus nostris uberiora adhuc subsidia obtinerent, 
nisi plura instituta , quae Majorum pietate comparata 
fuerant ad ipsorum levamen , extincta nuper repetitis 
publicarum rerum' commotionibus, aut direpta fuissent. 
De reliquo pauperes nostri , Christo ipso docente , me- 
minerint, non esse cur tristes sint de conditione sua: 
quandoquidem in paupertate ipsa facilior eis parata via 
est ad obtinendam salutem , dummodo scilicet suam indi- 
gentiam patienter sustineant , et non re tantum, sed spi- 
ritu pauperes sint. Ait enim: a Beati pauperes spiri- 
» tu, quoniam ipsorum est regnum Caelorum (4) ». 

' Sciat etiam Gdelis populus universus , veteres Re- 


(1) Matthaei XVIII. 15. XXV. 40. 45. 

(2) Matthaei XXV. 34. seq. 

^3) Matthaei XIX. 23. seq. — Lucae VI. 4. XVIII. 22. 
•eq. — Epist. Jagobi V. 1. seq. 

(4) Matthaei V, 3. 

ges ethnicarum Gentium , aliosqoe in illis publicarum 
rerum Praesides multo gravius frequentiusque abusos 
fuisse potestate sua ; atque hinc Religioni nostrae san> 
ctissimae io acceptis referendum esse cognoscat , si 
Principes Christianorum temporum reformidantes , Re- 
ligione admonente , judicium durissimum , quod his , qui 
praesunt , fiet ; et destinatum peccantibus supplicium 
sempiternum , in quo potentes potenter tormenta patien- 
tur {l), justiori erga subjectos populos et clemeotiori re- 
gimine utuntur. 

Agnoscant deniqne crediti Vestris Nostrisque curis 
fideles , veram perfectamque hominum libertatem , et ae- 
qualitatem in Christianae Legis custodia positam esse ; 
quandoquidem Deus Omnipotens, qui fecit pusillum et 
magnum , et cui aequaliter cura est de omnibus (2) , non 
subtrahet personam cujusquam , nec verebitur magnitudi- 
nem cujusquam (3) , ac diem statuit m quo judicaturus 
est Orbem in aequitate (4) , in suo Unigenito Christo Je- 
sn , qui venturus est in gloria Patris sui cum Angelis 
suis, et tunc reddet unicuique secundum opera ^us (5). 

Quod si fideles iidem paterna suorum Pastorum 
monita, et commemorata superius Christianae Legis man- 
data despicientes, a supradictis hodiernarum machina- 


(1) Sapientiae VI. 6. 7. 

(2) Sapientiae VI. 8. 

(3) Ibidem. 

(4) Actobou XVII. 31 . 

(5) Matthaei XVI. 27. 

tioQum promotoribas decipi se patianlar , et ia per- 
versa Socialismi et Communismi sislhemata conspirare 
cum illis voluerint, sciant, serioque considerent, the- 
saurizare se sibimelipsis apud Divinum Judicem the- 
sauros vindictae in die irae ; nec quidquam interea ex 
conspiratione illa temporalis in populum utilitatis , sed 
nova potius miseriarum et calamitatum incrementa ob- 
ventura. Non enim datum hominibus est, novas stabi- 
lire societates et communiones naturali humanarum re- 
rum conditioni adversantes; atque idcirco conspiratio- 
num hujusmodi , si per Italiam dilatarentur , non alius 
esse exitus posset, nisi ut hodierno publicarum rerum 
statu per mutuas civium contra cives aggressiones , usur- 
pationes , caedes labefactato funditusque convulso , pau- 
ci tandem aliqui , multorum spoliis locupletati , summum 
in communi ruina dominatum arriperent. 

Jam vero ad Gdelem populum avertendum ab im- 
piorum insidiis, et in professione custodiendum Catho- 
licae Religionis , atque ad verae virtutis opera excitan- 
dum, magna, ut probe scitis, vis est in illorum vita 
et exemplo , qui divinis se ministeriis manciparunt. Ve- 
rum, proh dolor! non defuere per Italiam aliqui, pauci 
illi quidem , Viri Ecclesiastici, qui ad Ecclesiae hostes 
transfugae non minimo illis' ad Gdeles decipiendos ad- 
jumento fuerunt. Sed Vobis certe. Venerabiles Fratres, 
novo illorum lapsus stimulo fuit, ut acriori in dies stu- 
dio io Cleri disciplinam advigiletis. Atque bic in futu- 
rum quoque tempus, pro eo ac debemus, prospicere cu- 
pientes , temperare Nobis non possumus , quin commen- 
demus denuo , quod in prima nostra ad totius Orbis Epi- 


Dkii*' id by V 

scopos Eacyclica Epistola iacalcaTimus (1), nempe ot ne- 
mini cito manus imponatis (2) , sed in Ecclesiasticae Mi- 
litiae delecta majorem usque diligentiam adhibeatis. De 
iis praesertim , qui sacris Ordinibus initiari desiderent , 
inquirere et diu multumque investigare opus est, num 
ea doctrina, gravitate morum, et divini cultus stadio 
commendentur , ut certa spes affulgeat fore , ut tan- 
quam lucernae ardentes in Domo Domini, eorum vi- 
vendi ratione , atque opera aediGcationem et spiritua- 
lem Vestro gregi utilitatem afferre queant. 

Quoniam vero ex Monasteriis recte administratis 
ingens in Ecclesia Dei splendor atque utilitas dimanat, 
et Regularis etiam Clerus adjutricem Vobis in procu- 
randa animarum salute operam navat , Vobis ipsis , Ve- 
nerabiles Fratres, in' mandatis damus, primum quidem 
ut religiosas familias cujusque Dioecesis Nostro nomi- 
ne certiores faciatis , Nobis peculiares aerumnas inge- 
miscentibus , quas multae illarum in recenti calamitoso 
tempore perpessae sunt, non levi interea consolationi 
fuisse animorum patientiam , atque in virtutis , et Reli- 
gionis studio constantiam , quibus plurimi ex religiosis 
hominibus ad exemplum se commendarunt ; etsi aliqui 
non defuerint, qui suae professionis obliti cum magno 
bonorum scandalo , et Nostro fratrumque suorum dolo- 
re turpissime praevaricati sunt : deinde vero , ut Prae- 
sides earumdem Familiarum , et superiores, ubi opus 
fuerit, illarum Moderatores Nostris verbis adborlemini , 


(1) 9 Novembris 1846. 

(2) I. ad Timolh. V. 22. 

ut pro sui officii debito , nuIFi parcant curae atque in- 
dustriae, quo llegularis Disciplina, ubi servatur, ma- 
gis in dies vigeat et floreat , ubi vero detrimentum ali- 
quod passa fuerit, omnino reviviscat, et redintegretur. 
Moneant instanter iidem Praesides, arguant, increpent 
religiosos illarum Alumnos , ut serio considerantes qui- 
bus se volis Deo obstrinxerunt, illa diligenter reddere 
studeant, suique Insliluli regulas inviolate custodiant, 
et mortificationem Jesu in suo corpore circumferentes 
ab iis omnibus abstineant, quae propriae vocationi ad- 
versantur , et operibus instent , quae caritatem Dei ac 
proximi, perfcclaeque virtutis studium praeseferant. Ca- 
veant praesertim supradicti Ordinum Moderatores, ne 
ulli ad religiosa Instituta aditum faciant, nisi cujus an- 
tea vitam, mores atque indolem accuratissime expende- 
rint ; ac deinde illos tantum ad religiosam professio- 
nem admittant , qui lyrocinio rite posito ^ dederint ve- 
rae vocationis signa, ut judicari merito possit, ipsos 
non alia de causa religiosam vitam amplecti , nisi ut 
Deo unice vivant , et suam atque aliorum salutem pro 
cujusque Instituti ratione procurare possint. Super his 
autem deliberatum fixumque Nobis est , ut ea omnino 
serventur, quae ad Religiosarum Familiarum bonum 
statuta praescriptaque sunt in Decretis a Nostra Cou- 
gregalione super Statu Regularium die 25 Januarii su- 
periori anno editis , et Aposlolica Nostra Auctoritate san- 
citis. 

Post haec ad Saecularis Cleri delectum revocato 
sermone , commendatam in primis volumus Fraternita- 
tibus Vestris instructionem , et educationem minorum 

Clericorum ; quandoquidem idonei Ecclesiae Ministri vix 
aliter haberi possunt , quam ex illis , qui ab adolescen- 
tia et prima ipsa aetate ad sacra eadem officia rite in- 
formati fuerint. Pergite igitur, Venerabiles Fratres, om- 
nem impendere industriam atque operam , quo sacrae 
militiae Tyrones a teneris annis , qnoad ejns fieri po- 
terit , in Ecclesiastica Seminaria recipiantur , atque ini- 
bi , tanquam novellae plantationes succrescentes in cir- 
cuitu Tabernaculi Domini , ad vitae innocentiam , reli- 
gionem , modestiam , et ecclesiasticum spiritum confor- 
mentur , simulque litteras , et minores , majoresque di- 
sciplinas, praesertim sacras addiscant a selectissimis ma- 
gistris , qui scilicet doctrinam sectentur ab oinni cu- 
jusque erroris periculo alienam. 

Quoniam vero haud facile Vobis continget Mi- 
norum omnium Clericorum eruditionem in SeminariiS' 
perficere , et ceteros etiam ex laicorum ordine adolescen- 
tes ad pastoralem Vestram sollicitudinem pertinere non 
est dubium, excubate insuper , Venerabiles Fratres, 
aliis omnibus publicis , privatisque schdis , et quan- 
tum ip Vobis est omni ope atque industria adnitimi- 
ni, ut tota io illis studiorum ratio ad Catholicae do- 
ctrinae normaro exigator, et conveniens in illas juven- 
tus ab idoneis, et probitate ac religione spectatis Ma- 
gistris ad veram virtutem, bonasque artes et disciplinas 
instituta, opportunis muniatur praesidiis, quibus stru- 
ctas sibi ab impiis insidias agnoscat, et exitiales eo- 
rumdem errores devitet , atque ita sibi , et Christianae, 
ac civili reipublicae ornamento et utilitati esse possit. 

Eo autem in genere praecipuam Vobis , planeque 

liberam auctoritatem et curam vindicabitis super Pro> 
fessoribus Sacrarum Disciplinarum , et iu reliquis om- 
nibus quae Religionis suut , aut Religionem proxime at- 
tingunt. Advigilate, ut in tota quidem scholarum ' ra- 
tione, sed in his maxime, quae Religionis sunt, libri 
adhibeantur ab erroris cnjusque suspicione • immunes. 
Commonete Animarum Curatores, ut seduli Vobis ad- 
jutores sint in iis, quae scholas respiciunt infantium et 
Juvenum primae aetatis; quo destinentur ad illas Ma- 
gistri , et Magistrae probatissimae honestatis et in pue- 
ris , aut puellis ad Christianae Fidei rudimenta insti- 
tuendis libri adhibeantur a Sancta hac Sedet probati. 
Qua in re dubitare non possumus, quin Piirochi ipsi 
exemplo illis sint, et Vobis sedulo instantibus , in pue- 
ros ad Christianae Doctrinae primordia instruendos quo- 
tidie magis incumbant , eamque instructionem ad gra- 
viores sui muneris partes omnino pertinere memine- 
rint (1). fidem vero admonendi erunt, ut in suis sive 
ad pueros, sive ad reliquam Plebem instructionibus ha- 
bere ob oculos non omittant Catechfsmum Romanum , 
quem ex Decreto Tridentini Concilii, et S. Pii V im- 
mortalis memoriae Decessoris Nostri jussu editum , alii 
porro Summi Pontifices, ac nominatim fel. record. Cle- 
mens Xlll cunctis animarum Pastoribus denuo com-' 
mendatum voluit , tanquam ad pravarum opinionum frau- 
des removendas, et veram, sanamque doctrinam propa- 
... . . ... 



•J‘‘ (1) Tridentioam Sess.XXIV. c. 4.— Bened. XIV. Const.^ 
Etsi mitiime 7 febr. 1742.^ : j ^ 

gandam, slabUiendamque opporluntsstmum subsidium (I). 

Haud sane mirabimini , Venerabiles Fratres , si 
de his fusiori aliquantulum calamo scripsimus. Enim- 
vero prudentiam Vestram minime fugit, periculoso hoc 
tempore Vobis Nobisque ipsis omni industria atque ope- 
ra , ac magna animi firmitate connitendum et invigilan- 
dum esse io illis omnibus , quae Scholas , et puerorum 
ac juvenum utriusque sexus instructionem, et educa- 
tionem attingunt. Nostis enim , hodiernos Religionis , 
humaoaeque Societatis inimiois , diabolico plane spiri- 
tu , io id suas omnes artes conferre , nt juveniles men- 
tes, et corda a prima ipsa aetate pervertant. Idcirco 
etiam nihil intentatum, nihil prorsus inausum relinquunt, 
ut Scholas , et Instituta quaelibet juventutis educationi 
destinata , ab Ecclesiae auctoritate , et a Sacrorum Pa- 
storum vigilantia omni ex parte subducant. 

Juxta haec firma spe sustentamur fore , ut Caris- 
simi io Christo Filii Nostri omnes Italiae Principes Fra- 
ternitatibus Vestris potenti patrocinio suo adfuturi sint, 
quo in supradictis omnibus muneri Vestro uberius sa- 
tisfacere valeatis ; nec dubitamus , quin iidem ipsi Ec- 
clesiam , et omnia tam spiritualia , quam temporalia ejus 
jura tueri velint. Id quidem religioni congruum est , 
avitaeque pietati , qua se in exemplum animatos osten- 
dunt. illorum quoque sapientiam non latet; initia ma- n 

loram omnium , quibus tantopere affligimur , a detri- 


(1) In Eneyclicis Litteris ca de re ad omnes Episcopos 
datis 14 Jnnii 1761. 

mentis repetenda esse , quae Religioni Ecclesiaeque Ca- 
tholicae jamdiu , praesertim vero a Protestantium aeta- 
te, irrogata fuerant. Perspiciunt scilicet, ex depressa 
saepius sacrorum Antistitum auctoritate, et ex crescente 
in dies noultorum .contumacia in divinis et Ecclesiasti- 
cis praeceptis impune violandis , factum fuisse , ut mi- 
nueretur pariter populi obsequium erga Civilem Pote- 
statem , et hodiernis publicae tranquillitatis inimicis pla- 
nior inde pateret via ad seditiones contra Principem 
commovendas. Perspiciunt etiam , ex occupatis non raro, 
direptisque , ac palam divenditis temporalibns bonis ad 
Ecclesiam legitimo proprietatis jure spectantibus , con- 
tigisse, ut decrescente in populis reverentia erga pro- 
prietates religionis destinatione consecratas, multi hinc 
faciliores praeberent aures audacissimis novi Sociali smi , 
ct Commmismi assertoribus , qui alias pariter aliorum 
proprietates occupari ac dispertiri aut alia quavis ra- 
tione in omnium usum converti posse comminiscuntur. 
Perspiciunt insuper recidisse paullatim in civilem Po- 
testatem impedimenta illa , quae jamdiu multiplici frau- 
de comparata fuerant ad cohibendos Ecclesiae Pasto- 
res , ne sacra sua Auctoritate uti libere possent. Per- 
spiciunt denique calamitatum , quibus urgemur , nullum 
aliud inveniri posse promptius et majoris virtutis reme- 
dium , quam ut refloreat in tota Italia splendor Religionis 
Ecclesiaeque Catholicae , io qua diversis hominum con- 
ditionibus , et indigentiis opportunissima p raesto esse 
praesidia 'non est dubium. ~ 

Siquidem ( verbis utimur S. Augustini ) » Catho- 
» lica Ecclesia non solum ipsum Deum , sed etiam pro-*- 

» ximi dilectionem atque caritatem ita complectitur, ut 
» omnium morborum , quibus pro peccatis suis animae 
» aegrotant , omnis apud illam medicina praepolleat. 
» Ipsa pueriliter pueros, fortiter juvenes, quiete senes, 
» prout cujusque non corporis tantum , sed et animi 
» aetas est , exercet , et docet. Ipsa feminas viris suis 
» non ad explendam libidinem , sed ad propagandam 
» sobolem , et ad rei familiaris societatem casta , et fi- 
» deli obedienlia subiicit ; et viros conjugibus non ad 
» illudendum imbecilliorem sexum . sed sinceri amoris 
» legibus praeficit. Ipsa parentibus filios libera quadam 
» servitute subjungit , parentes filiis pia dominatione 
» praeponit. Ipsa fratribus fratres Religionis vinculo fir- 
» miore , atque arctiore, quam sanguinis, nectit, om- 
» nemque generis propinquitatem , et adinitalis neces- 
n situdinem, servatis naturae, vuluntalisque nexibus, 
» mutua caritate constringit. Ipsa dominis servos non 
n tam conditionis necessitate, quam officii delectatione 
» docet adhaerere; et dominos servis, summi Dei com- 
» munis Domini consideratione placabiles, et ad con- 
» sulcndu.m magis , quam coercendum propensiores fa- 
» cit. Ipsa cives civibus , gentes gentibus , et prorsus 
» homines primorum parentum recordatione non socie- 
» tate tantum, sed quadam etiam fraternitate conjun- 
» git. Docet reges prospicere populis , monet popu- 
» los se subdere regibus. Quibus honor debeatur, qui- 
» bus affectus, quibus reverentia, quibus timor, qui- 
» bus consolatio, quibus admonitio, quibus exhortatio, 
» quibus disciplina, quibus objurgatio, quibus suppli- 
» cium , sedulo docet, ostendens quemadmodum et non 

u omnibus omnia , et omnibus caritas , et nulli debea- 
n tur injuria (1) ». 

Nostrum igitur Yestrumque est. Venerabiles Fra- 
tres, ut nulli parcentes labori, nulla unquam didicul- 
tale deterriti , toto pastoralis studii robore tueamur in 
Italis populis cultum Catholicae Religionis, et non so- 
lum obsistamus alacriter impiorum conatibus, qui Ita- 
liam ipsam ab Ecclesiae sinu avellere commoliuntur , 
sed etiam degeneres illos Italiae filios, qui jam eorum- 
dem artibus seduci se passi fuerint, ad salutis viam re- 
vocare annitamur. 

Yerunlamen cum omne datum optimum et omne 
donum perfectum desursum descendat , ^adeamus cum 
fiducia ad thronum gratiae , Venerabiles Fratres , et 
caelestem luminum et misericordiarum Patrem publicis, 
privatisque precibus orare suppliciter atque obsecrare 
non inlermiltaraus , ut per merita Unigeniti Filii sui Do- 
mini Nostri Jesu Christi , avertens faciem suam a pec- 
catis nostris , omnium mentes et corda virtute gratiae 
suae propitius illustret , ac rebelles quoque ad se com- 
pellens voluntates , Ecclesiam Sanctam novis victoriis et 
triumphis amplificet ; quo in tota Italia , immo et ubi- 
que terrarum , merito pariter ac numero populus ei ser- 
viens augeatur. Invocemus etiam Sanctissimam Dei Ge- 
nitricem Immaculatam Virginem Mariam , quae praeva- 
lido apud Deum patrocinio suo quod quaerit invenit, 
et frustrari non potest , atque una Petrum Apostolo- 
rum Principem, et Coapostolum ejus Paulum, omnes- 


(1) S. Aocusiirciis de Moribus Catbol. Ecclesiae Lib. I. 

